Συντεταγμένες: 45°4′32″N 5°46′23″E﻿ / ﻿45.07556°N 5.77306°E﻿ / 45.07556; 5.77306

Το **Μουσείο της Γαλλικής Επανάστασης** (γαλλικά: *Musée de la Révolution française*) είναι νομαρχιακό μουσείο στη γαλλική κοινότητα Βιζίλ, 15 χιλιόμετρα νότια της Γκρενόμπλ. Είναι το μοναδικό μουσείο στον κόσμο αφιερωμένο αποκλειστικά στη Γαλλική Επανάσταση.

Το μουσείο άνοιξε στις 13 Ιουλίου 1984. Στεγάζεται στο κάστρο του Βιζίλ, το οποίο έχει μακρά ιστορία συντήρησης έργων τέχνης και φιλοξενεί κέντρο ερευνών για τη γαλλική επαναστατική περίοδο. Στον χώρο διοργανώνονται επίσης διεθνή συμπόσια για τη Γαλλική Επανάσταση.

Περιγραφή
---------

Το κάστρο του Βιζίλ
Το μουσείο της Γαλλικής Επανάστασης στεγάζεται στο κάστρο του Βιζίλ, ένα από τα πιο διάσημα και σημαντικά κάστρα της περιοχής Ντωφινέ, που βρίσκεται 15 χιλιόμετρα νότια της Γκρενόμπλ στη Διαδρομή του Ναπολέοντα, ο οποίος σταμάτησε εκεί κατά την επιστροφή του από το νησί Έλβα στις 7 Μαρτίου 1815. Το κάστρο κατασκευάσθηκε το 1619 και είναι χαρακτηρισμένο ως Ιστορικό Μνημείο. Αρχικά ιδιοκτησία των δουκών του Λεντιγκέρ και στη συνέχεια, από το 1780 έως το 1895 της ισχυρής οικογένειας Περιέ, πέρασε στο Γαλλικό κράτος και από το 1924 έως το 1972 ήταν η θερινή κατοικία των προέδρων της Γαλλικής Δημοκρατίας. 

Το 1973, το κράτος παραχώρησε το κάστρο και την επικράτειά του στο Γενικό Συμβούλιο του νομού Ιζέρ, με σκοπό τη δημιουργία πολιτιστικού χώρου και αποφασίστηκε η δημιουργία του μουσείου, δεδομένου ότι το Ντωφινέ ήταν ένα από τα λίκνα της Γαλλικής Επανάστασης, την *Ημέρα των Κεραμιδιών* στη Γκρενόμπλ έγινε η πρώτη εξέγερση εναντίον του βασιλιά το 1788. 

Οι πρώτες αίθουσες του μουσείου δημιουργήθηκαν στις αρχές του 1984 από τις 13 Ιουλίου 1984 εγκαινιάστηκε το μουσείο της Γαλλικής Επανάστασης, στο κέντρο ενός πάρκου 100 στρεμμάτων, προσφέροντας μια νέα προοπτική σε μια κομβική περίοδο της γαλλικής ιστορίας μέσω της καλλιτεχνικής δημιουργίας.

Έργα τέχνης, πίνακες και γλυπτά (προτομές του Ροβεσπιέρου, του Μιραμπώ, του Ζαν-Σιλβαίν Μπαγί και άλλων), ιστορικά αντικείμενα (πέτρες από τη Βαστίλη, σπαθιά της Εθνικής Φρουράς ...) που αναφέρονται στην Επανάσταση, είναι όλα μαρτυρίες που επιτρέπουν στον επισκέπτη να κατανοήσει καλύτερα το πνεύμα της εποχής.

Επιλογή εκθεμάτων
-----------------

* Η βιβλιοθήκηΗ βιβλιοθήκη
* Μία από τις αίθουσες του μουσείουΜία από τις αίθουσες του μουσείου
* Η Σαρλότ Κορντέ και ο Μαρά, 1880, Ζυλ-Σαρλ Αβιά,*Η Σαρλότ Κορντέ και ο Μαρά*, 1880, Ζυλ-Σαρλ Αβιά,
* Η επιλογή των τελευταίων θυμάτων της Τρομοκρατίας στη φυλακή του Σαιν-Λαζάρ στις 7 Θερμιδόρ έτος II (1850), Σαρλ Μυλέρ*Η επιλογή των τελευταίων θυμάτων της Τρομοκρατίας στη φυλακή του Σαιν-Λαζάρ στις 7 Θερμιδόρ έτος II* (1850), Σαρλ Μυλέρ
* Η άλωση της Βαστίλης, ανωνύμου*Η άλωση της Βαστίλης*, ανωνύμου
* Η Μαρία Αντουανέτα οδηγείται στην εκτέλεση στις 16 Οκτωβρίου 1793, (1794), Ουίλιαμ Χάμιλτον*Η Μαρία Αντουανέτα οδηγείται στην εκτέλεση στις 16 Οκτωβρίου 1793*, (1794), Ουίλιαμ Χάμιλτον
* Εθνοφρουρός και η σύζυγός του, (1791),*Εθνοφρουρός και η σύζυγός του*, (1791),
* Ο Ροβεσπιέρος λαμβάνει επιστολές από φίλους των θυμάτων του που απειλούν να τον δολοφονήσουν (1863) Ουίλιαμ Χένρι Φισκ*Ο Ροβεσπιέρος λαμβάνει επιστολές από φίλους των θυμάτων του που απειλούν να τον δολοφονήσουν* (1863) Ουίλιαμ Χένρι Φισκ
* Ο Φραγκλίνος, ο Βολταίρος και ο Ρουσσώ στα Ηλύσια Πεδία (1792), πολύχρωμο κερί*Ο Φραγκλίνος, ο Βολταίρος και ο Ρουσσώ στα Ηλύσια Πεδία* (1792), πολύχρωμο κερί
* Πιάτο της ΕπανάστασηςΠιάτο της Επανάστασης
* Ο Νταβίντ ζωγραφίζει τη Μαρία Αντουανέτα (1900) Βαν ντεν ΜπουςΟ Νταβίντ ζωγραφίζει τη Μαρία Αντουανέτα (1900) Βαν ντεν Μπους
* Η εξέγερση στη Γκρενόμπλ κατά την Ημέρα των κεραμιδιών το 1788, (1890), Αλεξάντρ ΝτεμπέλΗ εξέγερση στη Γκρενόμπλ κατά την *Ημέρα των κεραμιδιών* το 1788, (1890), Αλεξάντρ Ντεμπέλ

Παραπομπές
----------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Μουσείο της Γαλλικής Επανάστασης** |

1. ↑ . «isere-tourisme.com/patrimoine-culturel/domaine-de-vizille-musee-de-la-revolution-francaise».
2. ↑ . «messortiesculture.com/musee-de-la-revolution-francaise».
3. ↑ . «museemusee.com/musees/domaine-de-vizille-musee-de-la-revolution-francaise-vizille».
4. ↑ . «jstor.org/Musée de la Révolution française, Château de Vizille, Dauphiné».
5. ↑ . «uriage-les-bains.com/fr/Domaine de Vizille Musée de la Révolution française».

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 141488728
* LCCN: n85154456
* ISNI: 0000 0001 2324 3759
* GND: 1211686-5
* SUDOC: 026598426
* BNF: cb11881505p (data)
* ULAN: 500312690
* CiNii: DA02572606

 |

 |